CELEX: 52011XG0308(01)
Language: sl
Date: 2011-03-08
Title: Sklepi Sveta o vlaganju v jutrišnjo evropsko delovno silo v zdravstvu – prostor za inovativnost in sodelovanje

8.3.2011   
            
            
               SL
            
            
               Uradni list Evropske unije
            
            
               C 74/2
            
         Sklepi Sveta o vlaganju v jutrišnjo evropsko delovno silo v zdravstvu – prostor za inovativnost in sodelovanje
   2011/C 74/02
   SVET EVROPSKE UNIJE
   
               1.
            
            
               OPOZARJA, da v skladu s členom 168 Pogodbe o delovanju Evropske unije dejavnost Unije dopolnjuje nacionalne politike in je usmerjena k izboljševanju javnega zdravja; prav tako spodbuja sodelovanje med državami članicami na področju javnega zdravja in jim po potrebi nudi podporo pri njihovih ukrepih ter v celoti upošteva odgovornost držav članic pri organizaciji in zagotavljanju zdravstvenih storitev in zdravstvene oskrbe;
            
         
               2.
            
            
               OPOZARJA, da morajo v skladu s členom 168 Pogodbe o delovanju Evropske unije države članice v povezavi s Komisijo medsebojno usklajevati svoje politike in programe;
            
         
               3.
            
            
               OPOZARJA na sklepe Sveta z dne 2. junija 2006 o skupnih vrednotah in načelih zdravstvenih sistemov Evropske unije, v katerih je zlasti izpostavljena potreba po zagotavljanju dostopnosti ter izvajanja visoko kakovostnega, varnega in na dokazih temelječega zdravstvenega varstva;
            
         
               4.
            
            
               OPOZARJA na zeleno knjigo Komisije o evropskih delavcih na področju zdravja z dne 10. decembra 2008 in na poročilo o odprtem posvetovanju o zeleni knjigi o evropskih delavcih na področju zdravja z dne 15. decembra 2009, v katerih je bil izpostavljeno pereče vprašanje sedanjega in prihodnjega pomanjkanja zdravstvenih delavcev, zlasti zdravnikov specialistov in specializiranih medicinskih sester;
            
         
               5.
            
            
               OPOZARJA na sporočilo Komisije z naslovom „Evropa 2020 – Strategija za pametno, trajnostno in vključujočo rast“ z dne 3. marca 2010, v katerem je predstavljenih sedem vodilnih pobud, vključno s pobudama „Program za nova znanja in spretnosti in nova delovna mesta“, katere cilj je ustvariti pogoje za posodobitev trgov dela, da bi dvignili raven zaposlenosti in zagotovili vzdržnost naših družbenih modelov, ter „Mladi in mobilnost“;
            
         
               6.
            
            
               OPOZARJA na Globalni kodeks ravnanja Svetovne zdravstvene organizacije (SZO), ki je bil sprejet 21. maja 2010 na Generalni skupščini SZO in ki služi kot etični okvir za usmerjanje držav članic pri zaposlovanju zdravstvenih delavcev;
            
         
               7.
            
            
               POZDRAVLJA ministrsko konferenco „Vlaganje v jutrišnjo evropsko delovno silo v zdravstvu: prostor za inovativnost in sodelovanje“, ki je potekala 9. in 10. septembra 2010 v kraju La Hulpe ter na kateri je bila izpostavljena potreba po razvoju ustreznih pobud za vlaganje v zadostno število motiviranih in dobro usposobljenih zdravstvenih strokovnjakov z namenom zaščite uspešnega delovanja in dostopnosti zdravstvenih sistemov;
            
         
               8.
            
            
               POUDARJA, da ključne izzive za vse države članice predstavljajo vse večje število hudih in kroničnih bolezni, staranje prebivalstva in delovne sile v zdravstvu, spreminjajoče se potrebe bolnikov in zdravstvenih sistemov, vse večja mobilnost bolnikov in strokovnjakov zdravstvenega varstva, znanstveni napredek ter pojav novih tehnologij in da ti izzivi zahtevajo inovativne pristope za delovno silo v zdravstvu v prihodnje;
            
         
               9.
            
            
               SE ZAVEDA medsebojne odvisnosti držav članic na področju kadrovskih politik zdravstvenega sektorja, zlasti kar zadeva mobilnost strokovnjakov zdravstvenega varstva;
            
         
               10.
            
            
               POZIVA države članice, naj:
               
                           —
                        
                        
                           okrepijo sodelovanje in izmenjavo dobre prakse, med drugim tudi v zvezi z zbiranjem visoko kakovostnih in primerljivih podatkov, za boljšo podporo razvoju politik držav članic na področju delovne sile v zdravstvu v prihodnje ter tako prispevajo k zagotovitvi enakega dostopa do zdravstvenega varstva za vse, pri čemer naj posebno pozornost posvetijo predvidevanju prihodnjih potreb delovne sile v zdravstvu in učinkovitemu načrtovanju delovne sile v zdravstvu v celotni Evropski uniji;
                        
                     
                           —
                        
                        
                           dvignejo ozaveščenost o pomenu privlačnega delovnega okolja, delovnih razmer in priložnosti za poklicni razvoj pri motiviranju delovne sile v zdravstvu ter zagotavljanju kakovosti in varnosti zagotovljenega zdravstvenega varstva;
                        
                     
                           —
                        
                        
                           spodbujajo usposabljanje in izobraževanje delovne sile v zdravstvu s ciljem nadaljnje promocije kakovosti in varnosti zdravstvenega varstva ter razmislijo, kako bi lahko kar najbolje izkoristili orodja EU za tozadevno financiranje, brez poseganja v prihodnji finančni okvir;
                        
                     
                           —
                        
                        
                           se ravnajo po Globalnem kodeksu ravnanja SZO o mednarodnem zaposlovanju;
                        
                     
         
               11.
            
            
               POZIVA države članice in Komisijo, naj:
               
                           —
                        
                        
                           oblikujejo akcijski načrt, v katerem naj predstavijo možnosti za podporo razvoju politik držav članic na področju delovne sile v zdravstvu ob priznavanju pristojnosti držav članic, zlasti na področju ocene profilov usposobljenosti, izboljšanju metodologij načrtovanja ob upoštevanju ugotovljenih zdravstvenih potreb, stalnemu poklicnemu razvoju ter strategijam zaposlovanja in zadržanja delovne sile ter se lotijo ključnih srednjeročnih in dolgoročnih izzivov za delovno silo v zdravstvu v celotni EU;
                        
                     
                           —
                        
                        
                           v oblikovanje tega akcijskega načrta vključijo zastopnike bolnikov in zdravstvene strokovnjake, pa tudi druge ustrezne zainteresirane strani iz zdravstvenega sektorja;
                        
                     
                           —
                        
                        
                           pri oblikovanju tega akcijskega načrta upoštevajo potencialni prispevek drugih področij politike, zlasti izobraževanja, dela, socialnih zadev in notranjega trga;
                        
                     
         
               12.
            
            
               POZIVA Komisijo, naj:
               
                           —
                        
                        
                           spodbudi sodelovanje med državami članicami in nudi podporo pri oblikovanju akcijskega načrta do leta 2012;
                        
                     
                           —
                        
                        
                           vključi usposabljanje in izobraževanje delovne sile v zdravstvu kot prednostno področje in razmisli, kako bi lahko kar najbolje izkoristila orodja EU za tozadevno financiranje, brez poseganja v prihodnji finančni okvir, v skladu z vodilnima pobudama „Program za nova znanja in spretnosti in nova delovna mesta“ ter „Mladi in mobilnost“ iz strategije Evropa 2020;
                        
                     
                           —
                        
                        
                           zagotovi, da bo lahko delovni načrt zdravstvenega programa za leto 2011 vključeval skupni ukrep, ki bo predstavljal izhodišče za sodelovanje med državami članicami na področju predvidevanja potreb delovne sile v zdravstvu in načrtovanja delovne sile v zdravstvu v tesnem sodelovanju z Eurostatom, OECD in SZO.